คือปกติหนูกินยาคุมกำเนิดอยู่แล้ว ปกติกินยาคุมช่วงสี่ทุ่มแต่มีบางวันกินเลทเป็น สี่ทุ่มครึ่ง ห้าทุ่มบ้าง ไม่เลทเกิน2 ชม แต่กินทุกวันค่ะ อยากทราบว่าถ้ามีเพศสัมพันธ์กันช่วงวันตกไข่พอดี ใช้วิธีหลั่งนอก มีโอกาสเสี่ยงท้องมากน้อยแค่ไหนคะ
สวัสดีค่ะ หากกำลังทานยาคุมกำเนิดอยู่ ยาคุมกำเนิดจะออกฤทธิ์ป้องกันการตั้งครรภ์ โดยการไปยับยั้งการตกไข่ ดังนั้นเมื่อทานยาคุมกำเนิด ย่อมไม่มีการตกไข่เกิดขึ้น ยกเว้นหากทานยาไม่ถูกต้อง เช่น ลืมทานยาเป็นบางวัน ทานยาในเวลาที่ต่างกันมากในแต่ละวัน มีอาเจียนหรือท้องเสีย หรือทานยาบางชนิดร่วม เป็นต้น ก็อาจทำให้มีการตกไข่เกิดขึ้นได้ แต่จะไม่สามารถตอบได้ว่าจะเกิดขึ้นเมื่อไหร่ค่ะสำหรับการทานในเวลาที่แตกต่างกันไม่เกิน 2 ชั่วโมง ไม่ได้มีผลต่อการลดลงของประสิทธิภาพในการคุมกำเนิดแต่อย่างใดดังนั้นหากทานยาได้ถูกต้องดังกล่าว ยาจะช่วยป้องกันการตกไข่และป้องกันการตั้งครรภ์ได้มากกว่า 99% นอกจากนี้หากได้ใช้การหลั่งนอกร่วมด้วย โอกาสที่จะตั้งครรภ์จึงถือว่าน้อยอย่างยิ่งค่ะ